סרטן השד הינה מחלה ידועה הזוכה - ובצדק רב - לאזכורים רבים בתקשורת. כמעט ואין אדם שאינו מודע למחלת סרטן השד, לסכנת החיים שהיא מביאה עמה ולבדיקות אשר כל אישה מוכרחה לבצע לפחות פעם בשנה כדי לאבחן מוקדם גידול - אם יש כזה - בשדיה. סרטן השד, כמחלה הממארת השכיחה ביותר בישראל, נחשבת למחלה של נשים בלבד, כשהסלוגן הידוע "אחת מכל תשע" מתייחס לנתון סטטיסטי הקובע כי אחת מכל תשע נשים חולה או תחלה במחלת סרטן השד.סרטן השד - גם אצל גברים???סרטן השד אינה מחלה של נשים בלבד. אמנם נשים הן הסובלות העיקריות ממנה, אך גם גברים עלולים לחלות בה ולסכן את חייהם בגלל הופעתה. מכיוון שגם אצל גברים קיימת רקמת שד, עלולים תאים סרטניים להתפתח בהן ובכך לגרום להופעת סרטן השד אצל גברים. תדירותה אצל גברים הינה נדירה יחסית ומצביעה על ממוצע של כ-50 גברים בשנה מאובחנים כחולים במחלת סרטן השד בישראל (גבר חולה אחד על כל מאה נשים חולות). מה גורם להופעת סרטן השד אצל גברים?עדיין לא ברור מהם הגורמים הישירים להופעת סרטן השד אצל גברים. עם זאת, נראה כי ישנם גברים אשר הסיכון להופעת סרטן השד אצלם גבוה יותר מגברים אחרים, בעיקר בגלל גילם המבוגר (60 ומעלה) והעובדה כי ישנה קירבה משפחתית לחולי ו/או חולות סרטן השד (בשד אחד או בשניהם). כמו כן, גברים שנחשפו בגיל צעיר למינון גבוה במיוחד של טיפול בקרינה עלולים להיות בקבוצת סיכון גבוהה לחלות במחלת סרטן השד.למידע נוסף על סרטן השד, סרטן ועוד, היכנסו לפורומים:פורום סרטן השדפורום סרטן (אונקולוגיה) פורום סרטן נשים, סרטן צוואר הרחם, סרטן השחלות פורום סרטן הערמונית, סרטן האשכים, סרטן שלפוחית השתןפורום סרטן ריאות, סרטן ריאהסוגי סרטן השד אצל גבריםסרטן השד אצל גברים יכול להופיע בכמה סוגים שונים של מחלה, כאשר הסוג הנפוץ ביותר, כמו במקרי סרטן השד אצל נשים, הוא קרצינומה דוקטלית (תוך צינורית) פולשנית. בנוסף, ישנם סוגים נדירים יותר של סרטן השד אצל גברים, כגון קרצינומה דוקטלית לא פולשנית, פאג'ט של השד (מחלה טרום סרטנית המופיעה כנגע בפטמה), סרטן שד דלקתי ועוד.מהם הסימפטומים של סרטן השד אצל גברים?הסימפטום העיקרי שאמור להעלות דאגה בקרב גברים הוא הימצאות גוש באזור השד. בנוסף, שינויים בצורת או גודל השד, הפרשות שונות מהפטמה, פצעים בעור השד או פריחה מסביב לפטמה צריכים גם הם לעורר סימני שאלה.כיצד מאבחנים סרטן השד אצל גברים?כאשר גבר חושש כי הוא חולה במחלת סרטן השד עליו לגשת לרופא, שיבדוק את השד. על מנת לברר האם מדובר במחלת סרטן השד יצטרך הגבר לעבור בדיקה אחת או סדרת בדיקות שיתנו אבחון סופי לגבי הופעת המחלה: בדיקת ממוגרפיה, הידועה כיעילה אצל נשים אך פחות אצל גברים. סריקת אולטראסאונד, בה נעשה שימוש בסורק גלי קול הבונה תמונת תלת מימד שעוזרת לגלות האם הגוש מכיל נוזלים או מוצק. אספירציה, בדיקה בה מוחדרת מחט לשד באזור הגוש, ומס' תאים נשאבים. בדיקה זו עשויה להיערך בסמוך לבדיקת האולטראסאונד, על מנת שהרופא יוכל לדייק עד כמה שניתן בלקיחת תאים מהגוש עצמו.ביופסיה, בדיקה הכוללת מדגם קטן של תאים מהאזור הנגוע בשד באמצעות מחט. התוצאות נשלחות לבדיקה במעבדה, שם הן נבדקות תחת מיקרוסופ למציאת תאים סרטניים. לפני תחילת הביופסיה תבוצע הרדמה מקומית באמצעות זריקה.בדיקות דם, להערכת הבריאות הכללית.סרטן השד אצל גברים - כימותרפיה עשויה להשמיד את התאים הסרטנייםשלבי סרטן השד אצל גבריםשלבי סרטן השד אצל גברים מתארים את היקף הגידול והאם הוא התפשט לאזורים אחרים מעבר לשד. זיהוי סוג הסרטן הספציפי ושלב הסרטן עוזרים לרפאים להחליט איזה טיפול הוא המתאים ביותר עבור החולה. אצל חולים מסוימים עלול הגידול הסרטני להתפשט אל חלקים ואיברים אחרים בגוף, באמצעות זרימת הדם או דרך מערכת הלימפה. מערכת הלימפה היא חלק ממנגנוני ההגנה של הגוף העוזרים לו להתמודד נגד דלקות ומחלות. המערכת עשויה מרשת בלוטות לימפה (קשריות) המחוברות בצינוריות עדינות המכילות נוזל לימפה. ברוב המקרים, יסתכלו הרופאים בדרך כלל בבלוטות הלימפה הקרובות לאזור הגידול כאשר יקבעו את שלב הסרטן של סרטן השד אצל גברים.השיטה המקובלת לקביעת שלבי סרטן השד אצל גברים היא:שלב 1. גוש ברוחב של פחות משני ס"מ, בלוטות הלימפה בבית השחי לא פגועות ואין סימנים שהסרטן התפשט לאיברים נוספים.שלב 2. רוחב הגידול נע בין שני ס"מ לחמישה ס"מ, או שבלוטות הלימפה בבית השחי נפגעו או שילוב של שני המצבים. לעומת זאת, אין כל סימנים שהמחלה תפשטה לאיברים אחרים.שלב 3. רוחבו של הגוש גדול מחמישה ס"מ ועלול להתפשט לאיברים הקרובים, כגון עור או שריר. בלוטות הלימפה נגועות לרוב, אך אין סימן שהסרטן התפשט מעבר לבלוטות הלימפה בבית השחי או השד.שלב 4. מצב זה מוכר גם בשם "סרטן שד משני" או "סרטן שד גורתי". הגוש יכול להיות בכל גודל שהוא, הסרטן התפשט לחלקים ואזורים שונים בגוף אך בלוטות הלימפה לא נפגעו. כמו כן, ישנו דירוג של ממאירוּת סרטן השד אצל גברים. דרגה 1 היא הנמוכה ביותר וקובעת כי התאים הסרטניים בשד דומים מאוד לתאי השד הבריאים. דרגה 2 היא הבינונית ודרגה 3 הינה הדרגה הגבוהה, בה התאים הסרטניים נראים בבירור כבלתי תקינים, הם נוטים לגדול מהר יותר וישנה סכנה אמיתית שיתפשטו לאזורים נוספים בגוף.סרטן השד אצל גברים - הטיפוליםסרטן השד אצל גברים הוא, כאמור, נדיר ביותר ולכן ישנם מעט מאוד מחקרים שירדו לעומקה של המחלה ודרכי הטיפול בה. מכיוון שהגידול הסרטני בשד אצל גברים מתפתח בדרך דומה גם אצל נשים, הטיפול נגדו הוא בדרך כלל זהה.למאמרים נוספים בנושא סרטן השד:סרטן השד אצל גברים קטלני יותר סרטן השד: מהן האופציות הכירורגיות?גילוי מוקדם של סרטן השד ע"י תרמוגרפיהסרטן השד: טיפול אישי על ידי פרמקוגנטיקהמדריך מצולם: כל שיטות אבחון סרטן השדהאופציה הכירורגית. ניתוח הוא הבחירה הראשונה של טיפול נגד סרטן השד אצל גברים, אך מכיוון שכמות רקמת השד אצל גברים היא קטנה מאוד, הסרת גוש בלבד אינה מספקת. לכן, מרבית הגברים החולים במחלת סרטן השד עוברים ניתוח בו יש להסיר את כל רקמת השד והפטמה ויש סיכוי גדול שיסירו חלק מבלוטות הלימפה בבית השחי.טיפול הורמונאלי. רוב סוגי סרטן השד זקוקים להורמון בשם אסטרוגן, הלוא הוא הורמון המין הנשי, על מנת להתפתח. אסטרוגן קיים בכמות קטנה גם אצל גברים ולכן יש צורך בטיפול לצמצום כמות האסטרוגן בגוף. טמוקסיפן הוא טיפול הורמונאלי מקובל נגד סרטן השד. הטמוקסיפן מתחבר לרצפטורים של אסטרוגן על פני התאים הסרטניים ומונע מהאסטרוגן להיכנס אל התאים האלה ועל ידי כך עוצר את גדילתם וחלוקתם. כימותרפיה. טיפול כימותרפי עושה שימוש בתרופות אנטי סרטניות על מנת להשמיד את התאים הסרטניים. ברוב מקרי סרטן השד אצל גברים, משתמשים בטיפול כימותרפי אם נמצאו תאים סרטניים בבלוטות הלימפה בבית השחי או אם הסרטן התפשט אל מעבר לשד. טיפול כימותרפי נגד סרטן השד אצל גברים הינו זהה לטיפול כימותרפי במקרי סרטן השד אצל נשים.רדיותרפיה. רדיותרפיה הינו טיפול קרינה נגד סרטן, בו נעשה שימוש בקרניים בעלות אנרגיה גבוהה המסייעות להשמדת תאי הסרטן. ישנו שימוש בשיטה זו בעיקר כדי להפחית את הסכנה שהסרטן ישוב להתפתח לאחר הניתוח. טיפול רדיותרפי יכול לקחת חלק גם כדי להקל על כאב או חוסר נוחות כתוצאה ממחלת סרטן השד שהתפשטה לחלקים אחרים בגוף.